உள் உறக் களித்த, குன்றின் உயர்ச்சிய,-ஓடை யானை. 35 'வள்ளி நுண் மருங்குல் என்ன, வானவர் மகளிர், உள்ளம் தள்ளுற, பாணி தள்ளா நடம் புரி தடங் கண் மாதர், வெள்ளிய முறுவல் தோன்றும் நகையர், தாம் வெள்குகின்றார்- கள் இசை அரக்கர் மாதர் களி இடும் குரவை காண்பார். 36 'ஒறுத்தலோ நிற்க; மற்று, ஓர் உயர் படைக்கு ஒருங்கு இவ் ஊர் வந்து இறுத்தலும் எளிதாம்? மண்ணில் யாவர்க்கும் இயக்கம் உண்டே? கறுத்த வாள் அரக்கிமாரும், அரக்கரும், கழித்து வீசி